CELEX: 62011TN0421
Language: sl
Date: 2011-08-06 00:00:00
Title: Zadeva T-421/11: Tožba, vložena 6. avgusta 2011 – Qualitest FZE proti Svetu

24.9.2011   
            
            
               SL
            
            
               Uradni list Evropske unije
            
            
               C 282/44
            
         Tožba, vložena 6. avgusta 2011 – Qualitest FZE proti Svetu
   (Zadeva T-421/11)
   2011/C 282/81
   Jezik postopka: angleščina
   
      Stranki
   
   
      Tožeča stranka: Qualitest FZE (Dubaj, Združeni arabski emirati) (zastopniki: M. Catrain González, odvetnik, E. Wright in H. Zhu, barristers)
   
      Tožena stranka: Svet Evropske unije
   
      Predloga
   
   
               —
            
            
               Izvedbena uredba Sveta (EU) št. 503/2011 z dne 23. maja 2011 o izvajanju Uredbe (EU) št. 961/2010 o omejevalnih ukrepih proti Iranu (UL L 136, str. 26) in Sklep Sveta 2011/299/SZVP z dne 23. maja 2011 o spremembah Sklepa 2010/413/SZVP o omejevalnih ukrepih proti Iranu (UL L 136, str. 65) naj se razglasita za nična, kolikor se nanašata na tožečo stranko; in
            
         
               —
            
            
               toženi stranki naj se naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: tožena stranka naj bi kršila obveznost iz člena 296 PDEU, v skladu s katero bi morala navesti razloge, zaradi katerih je bila tožeča stranka vključena v izpodbijane ukrepe.
            
         
               2.
            
            
               Drugi tožbeni razlog: ker izpodbijanih ukrepov ni z ničemer obrazložila, naj bi tožena stranka kršila pravico do obrambe tožeče stranke, saj:
               
                           —
                        
                        
                           se zaradi neobstoja kakršnekoli utemeljitve tožeča stranka ne more učinkovito opredeliti do informacij ali dokazov zoper njo; in
                        
                     
                           —
                        
                        
                           te napake pomenijo bistveno kršitev obveznosti tožene stranke v zvezi z izpodbijanimi ukrepi in so zaradi njih ti ukrepi, kolikor se uporabljajo za tožečo stranko, nični.
                        
                     
         
               3.
            
            
               Tretji tožbeni razlog: tožena stranka naj bi storila očitno napako pri presoji, ker je ugotovila, da je tožeča stranka sodelovala pri nabavi sestavnih delov za iranski jedrski program in da so bili izpolnjeni zakonski pogoji za njeno vključitev.